open-index/open-wikipedia-markdown huggingface dataset:
बाढ़ के वक्त सावधानी

## अगर बाढ़ आने तक कुछ वक्त है
* बिजली का मैन स्विच बन्द कर दे।
* (अगर सम्भव है) पानी और गैस की लाइने बन्द कर दे।
* घर के कीमती वस्तुयें तथा कागज़ात अपने पास रखें या ऊपरी मंज़िल में ले जायें।
* घर के प्लास्टिक बोतलें पानी से भर ले।
* घर के टब/सिंक/बाल्टि ब्लीच से धोये, फिर पानी से धोये, फिर उस में पीने का पानी भर ले।
* बगीचा के सामान घर में ले आये या कस के किसी पेड या इमारत से बांध के रखे।
* अपने पढ़ोसियों के साथ मिलके घर के बाहरी दीवारों के चारो और बाली के बोरियां लगाये।
* अधिकारीयों की सूचना के लिये रेडियो सुनते रहे।

## जब बाढ़ आ चुका है

* बहते पानी में पैदल न चले। ६ इन्च (आधा फुट) पानी में आप गिर के बेह जा सकते हैं।
* पानी में डूबे रास्ते में गाड़ी न चलाये। कोइ दूसरा रास्ता ढुडें। एक फुट पानी में आप गाड़ी पे नियन्त्रन खो सकते हैं।
* बढ़ते पानी में आपकी गाड़ी अगर रुक जाये तो तुरंत गाड़ी छोड़ के ऊंचे इलाके की और जाये।
* गिरे हुए बिजली के तार से बहुत सावधान रहे। अगर यह पानी में गिर जायें तो उस पानी में हर वय्क्ति मौत का शिकार हो सकता है। घर में डूबे हुये बिजली के तार से भी यह खतरा है।
* सांप तथा अन्य जानवर आपके घर में घुस सकता है, उस को वहां मार दे .
* आस-पास के बृधकों, बच्चों और विकलांगो की मदत करे

## जब आप बाढ़ में फस चुके हैं

* अगर आप घर के बाहर है तो ऊंचे इलाके में चरने की कोशिश करे।
* अगर आप घर में है तो उपरी मंज़िल तथा छत की और चले।
** साथ में आपातकालीन स्तिथिओं के लिये कुछ सामान अपने पास थैलि में रखें।
** सूखे कपड़े भी रखे।
* राहतकारीयों का इन्तज़ार करे, तैर के भागने की कोशिश न करे।

## और पढ़े
* अम्रीकी रेड क्रास बाढ़ जानकारी

श्रेणी:बाढ़
राजेन्द्र शाह

**राजेन्द्र केशवलाल शाह** (; २८ जनवरी १९१३, कपाड़वनज, भारत - २ जनवरी २०१०) एक गुजराती भाषा के साहित्यकार थे। उन्होंने गुजराती में २० से अधिक काव्य और गीतों के संकलन रचे हैं, ज़्यादातर प्रकृति की सुंदरता और जनजाति और मछुआरों की रोज़मर्रा की ज़िन्दगी के विषयों पर। संस्कृत छंदों में रची उनकी कविताओं पर रविन्द्रनाथ टगोर की कृतियों का गहरा असर रहा है।

उनके अनेक पेशों में उन्होंने बम्बई में प्रिंटिंग प्रेस भी चलाया है, जहाँ से उन्होंने *कविलोक* नाम की कविता पत्रिका छापी। हर रविवार सुबह उनके प्रेस में कवि आया करते थे, जो अपने आप में एक अहम प्रथा बन गयी। 

काव्यों के अलावा शाह ने गुजराती में कई अनुवाद भी किए हैं, जिनमें से कुछ : टगोर का कविता संकलन *बलाक*, जयदेव रचित *[[गीतगोविन्द]]*, अंग्रेज़ी कवि कॉलरिज की *[[द राइम ऑफ़ द एन्शियंट मेरिनर]]* और इटली के दांते की प्रसिद्ध कृति *[[दीविना कॉमेदिया|डिवाइन कॉमेडी]]* हैं।

शाह को वर्ष २००१ के लिए ज्ञानपीठ पुरस्कार से सम्मानित किया गया। निर्णायकों का कहना था, "इनके जज़बातों की तीव्रता और इनके काव्यों के रूप और अभिव्यक्ति में नयापन इन्हें एक ख़ास और मह्त्वपूर्ण कवि बतलाता है। इनकी कविता की आद्यात्मिकता कबीर और नरसी मेहता जैसे मध्यकालीन महान कवियों की परम्परा में है।"

## सन्दर्भ

## बाहरी कड़ियाँ
* एक भेंटवार्ता, शाह के साथ

श्रेणी:२०१० में निधन
श्रेणी:साहित्यकार
श्रेणी:ज्ञानपीठ सम्मानित
श्रेणी:साहित्य अकादमी फ़ैलोशिप से सम्मानित
श्रेणी:1913 में जन्मे लोग
श्रेणी:गुजरात के लोग
क्षेत्रफल

किसी तल (समतल या वक्रतल) के द्वि-बीमीय (द्वि-आयामी) आकार के परिमाण (माप) को **[https://web.archive.org/web/20190707115038/https://www.cbsenoteshindi.com/2018/02/surface-areas-and-volumes-class-10.html क्षेत्रफल]** कहते हैं। जिस क्षेत्र के क्षेत्रफल की बात की जाती है वह क्षेत्र प्रायः किसी बन्द वक्र (closed curve) से घिरा होता है। इसे प्राय: m2 (वर्ग मीटर) में मापा जाता है।

## क्षेत्रफल की इकाइयाँ
क्षेत्रफल के मापन के लिये प्रयुक्त कुछ प्रमुख इकाइयाँ इस प्रकार हैं:
: मेट्रिक
:: वर्ग मीटर (मी² या m²) = SI व्युत्पन्न इकाइयाँ
:: एयर (are) (a) = 100 वर्ग मीटर
:: हेक्टेयर (hectare या ha) = 10,000 वर्ग मी
:: वर्ग किलोमीटर (किमी² या km²) = 1,000,000 वर्ग मी
:: वर्ग फुट (square foot) = 144 वर्ग इन्च (square inches) = 0.09290304 वर्ग मी
:: वर्ग गज (square yard) = 9 वर्ग फीट = 0.83612736 वर्ग मीटर
:: वर्ग मील (square mile) = 640 एकड (acres) = 2.5899881103 वर्ग किमी (km²)

## विभिन्न आकृतियों के क्षेत्रफल के सूत्र
right|200px| कुछ समतल आकृतियाँ

विसम बहुभुजों (irregular polygons) का क्षेत्रफल **सर्वेयर के सूत्र** से निकाला जा सकता है।

## इन्हें भी देखें
* क्षेत्रमापी (प्लेनोमीटर) 
* समाकलन
* आयतन

## सन्दर्भ
 

## बाहरी कड़ियाँ
* क्षेत्रफल के सूत्र

श्रेणी:क्षेत्रफल
श्रेणी:ज्यामितिक मापन
श्रेणी:ज्यामिति
बॉस्निया और हर्ज़ेगोविना

thumb|250px|right
**बोस्निया और हर्ज़ेगोविना** () या **बोस्निया** दक्षिणपूर्व यूरोप में बाल्कन प्रायद्वीप पर स्थित एक देश है। इसके उत्तर, पश्चिम और दक्षिण में क्रोएशिया, पूर्व में सर्बिया और दक्षिण में मोंटेनेग्रो स्थित है। बोस्निया और हर्ज़ेगोविना लगभग लैंडलॉक है, केवल एड्रियाटिक सागर से लगी 26 किलोमीटर लंबी तटरेखा को छोड़कर, जिसके मध्य में नियूम शहर स्थित है। देश के अंदरूनी हिस्सों में मध्य और दक्षिण का हिस्सा पर्वतीय, उत्तर पश्चिम हिस्सा पहाड़ी, उत्तर पूर्व हिस्सा मैदानी है। राज्य के बड़े हिस्से बोस्निया में मध्यम महाद्वीपीय जलवायु है, जहां गर्म गर्मी और सर्दी, बर्फीली सर्दियां होती हैं। देश के दक्षिणी सिरे पर स्थित छोटा हर्ज़ेगोविना भूमध्यसागरीय जलवायु और स्थलाकृति वाला है। बोस्निया और हर्जेगोविना के प्राकृतिक संसाधनों के अत्यधिक प्रचुर मात्रा में हैं। इसकी राजधानी सरायेवो है। यहां की मुख्य- और राजभाषाएँ बोस्नियाई, सर्बियाई और क्रोएशियाई हैं।
इस्लाम का आगमन

## आधुनिक इतिहास
जब विभिन्न षड्यंत्रों और रणनीति के माध्यम से अंग्रेजों द्वारा तुर्क खलीफा को कमजोर किया गया, तो इसका यूरोप में खिलाफत की शाखाओं पर प्रभाव पड़ा और छोटे क्षेत्रों को एक-एक करके खलीफा से काट दिया गया - 1918 में, बोस्नियाई, क्रोएशियाई सर्ब का हिस्सा और स्लोवेनियाई राज्य। हालाँकि, बाद में नाम बदलकर यूगोस्लाविया कर दिया गया। यूगोस्लाविया के कमजोर होने के बाद, 1 मार्च, 1992 को स्वतंत्रता पर जनमत संग्रह पूरा हुआ, और 3 मार्च, 1992 को बोस्निया ने अपनी स्वतंत्रता की घोषणा की, जिसे अंतरराष्ट्रीय स्तर पर मान्यता मिली। और इस प्रकार बोस्निया एक स्वतंत्र राज्य के रूप में अस्तित्व में आया - स्वतंत्रता के बाद से बोस्निया तेजी से विकसित हुआ है जिसके लिए विभिन्न मुस्लिम और गैर-मुस्लिम देशों और अन्य प्रमुख अंतरराष्ट्रीय संगठनों के प्रयास सराहनीय हैं।

## इस्लाम की आमद
१५वीं शताब्दी में मुस्लिम विजेताओं के आगमन के साथ इस्लाम बोस्निया पहुंचा - सुल्तान मुहम्मद द कॉन्करर (30 मार्च, 1432 - 3 मई, 1481) ने बोस्निया पर विजय प्राप्त की और यह क्षेत्र ओटोमन खिलाफत का हिस्सा बन गया, जहां मुसलमान इस्लाम में परिवर्तित हो गए। प्रचार शुरू हुआ , मुस्लिम सैनिकों और व्यापारियों के बीच प्रमुख थे - बाद में १६वीं शताब्दी में, सूफियों ने कादरी वंश, रोमन राजवंश, नक्शबंदी राजवंश और बख्शी राजवंश सहित इस्लाम के प्रचार में महत्वपूर्ण भूमिका निभाई।
## सन्दर्भ
श्रेणी:यूरोप के देश
श्रेणी:बाल्कन के देश

श्रेणी:संघीय गणराज्य
एस्टोनिया

**एस्टोनिया**, आधिकारिक तौर पर एस्टोनिया गणतंत्र उत्तरी यूरोप के बाल्टिक क्षेत्र में स्थित एक देश है। इसकी सीमाएं उत्तर में फिनलैंड खाड़ी, पश्चिम में बाल्टिक सागर, दक्षिण में लातविया और पूर्व में रूस से मिलती है। एस्टोनिया मौसमी समशीतोष्ण जलवायु से प्रभावित है। देश को रूसीकरण से बहुत नुकसान हुआ।

एस्तोनियाई बाल्टिक फिन्स के वंशज है और फिनिश भाषा से एस्तोनियन भाषा में बहुत सी समानताएं हैं। एस्टोनिया का आधुनिक नाम रोमन इतिहासकार टेसीटस की सोच माना जाता है, जिन्होंने अपनी किताब जरमेनिया (Germania) (ca. ई. 98) में व्यक्ति का उल्लेख ऐसिती के रूप में किया।

[thumb|1918-1920 के मुक्ति संग्राम के साथ-साथ [रूसीकरण के विरुद्ध लड़ने वालों का स्मारक]]

एस्टोनिया एक लोकतांत्रिक संसदीय गणतंत्र है और पन्द्रह काउंटियों में विभाजित है। देश की राजधानी और सबसे बड़ा शहर तालिन्न है। केवल 14 लाख की आबादी के साथ, एस्टोनिया यूरोपीय संघ का सबसे कम की आबादी वाला सदस्य है। एस्टोनिया 22 सितम्बर 1921, से लीग ऑफ नेशन, 17 सितंबर 1991 से संयुक्त राष्ट्र, 1 मई 2004 के बाद से यूरोपीय संघ और और 29 मार्च २००४ के बाद से नाटो का सदस्य है। एस्टोनिया ने क्योटो प्रोटोकॉल पर भी हस्ताक्षर किए हैं।

## सन्दर्भ

श्रेणी:यूरोप के देश
*
फ़िनलैंड

**फ़िनलैंड**, (फ़िनिश: Suomi, स्वीडिश: Finland) आधिकारिक तौर पर फ़िनलैंड गणराज्य उत्तरी यूरोप के फेनोस्केनेडियन क्षेत्र में स्थित एक नॉर्डिक देश है। इसकी सीमा पश्चिम में स्वीडन, पूर्व में रूस और उत्तर में नॉर्वे स्थित है, जबकि फिनलैंड खाड़ी के पार दक्षिण में एस्टोनिया स्थित है। देश की राजधानी हेलसिंकी है। 

लगभग 53 लाख की आबादी वाले इस देश के ज्यादातर लोग दक्षिणी क्षेत्र में रहते हैं। क्षेत्रफल के हिसाब से यह यूरोप का आठवां सबसे बड़ा और जनघनत्व के आधार पर यूरोपीय संघ में सबसे कम आबादी वाला देश हैं। देश में रहने वाले बहुसंख्यक लोगों की मातृभाषा फ़िनिश है, वहीं देश की ५.५ प्रतिशत आबादी की मातृभाषा स्वीडिश है।

फ़िनलैंड ऐतिहासिक रूप से स्वीडन का एक हिस्सा था और १८०९ से रूसी साम्राज्य के अंतर्गत एक स्वायत्त ग्रैंड डची था। रूस से गृहयुद्ध के बाद १९१७ में फ़िनलैंड ने स्वतंत्रता की घोषणा की। फ़िनलैंड १९५५ में संयुक्त राष्ट्र संघ में, १९६९ में ओईसीडी और १९९५ में यूरोपीय संघ और यूरोजोन में शामिल हुआ। एक सर्वेक्षण में सामाजिक, राजनीतिक, आर्थिक और सैन्य संकेतकों के आधार पर फिनलैंड को दुनिया का दूसरा सबसे अधिक स्थिर देश करार दिया गया है। देश को रूसीकरण से बहुत नुकसान हुआ।

## मौसम
यहाँ का मौसम बहत ही सुहावना और मनमो‍हक है। गर्मियों के समय रात बा‍रह बजे के बाद कुछ अंधेरा होता है इसके प‍हले दस बजे के आस-पास तो ऐसा लगता है कि जैसे अभी-अभी शाम हुई हैं। जबकि ठंड के वक्‍त दिन में अधिकांश अंधेरा होता है दोपहर में कुछ समय के लिए सूरज देव के दर्शन हो पाते है।
## सन्दर्भ
फ़िनलैंड-न्यूज़  

श्रेणी:यूरोप के देश
श्रेणी:फ़िनलैंड
साइप्रस

**साइप्रस** या **क़िब्रिस** (, ), आधिकारिक नाम** साइप्रस गणराज्य**, पूर्वी भूमध्य सागर पर ग्रीस के पूर्व, लेबनान, सीरिया और इस्राएल के पश्चिम, मिस्र के उत्तर और तुर्की के दक्षिण में स्थित एक यूरेशियन द्वीप देश है। इसकी राजधानी निकोसिया है। इसकी मुख्य- और राजभाषाएँ ग्रीक और तुर्की हैं।

साइप्रस भूमध्य का तीसरा सबसे बड़ा द्वीप है और लोकप्रिय पर्यटन स्थल है, जहाँ प्रति वर्ष 2.4 मिलियन से अधिक पर्यटक आते हैं। यह 1960 में ब्रिटिश उपनिवेश से स्वतन्त्र हुआ गणराज्य है, जो 1961 में राष्ट्रमण्डल का सदस्य बना और 1 मई 2004 के बाद से यूरोपीय संघ का सदस्य है। साइप्रस क्षेत्र की उन्नत अर्थव्यवस्थाओं में से एक है। 

1974 में, द्वीप पर रहने वाले ग्रीक और तुर्की लोगों के बीच सालों से चल रहे दंगों और ग्रीक साइप्रियोट राष्ट्रवादियों द्वारा एथेंस में सत्ता पर काबिज सैन्य सरकार की मदद द्वीप पर कब्जे के लिए किए गए प्रयास के बाद, तुर्की ने हमला कर द्वीप के एक तिहाई हिस्से पर कब्जा कर लिया। इसके चलते हजारों साइप्रियोट विस्थापित हुए और उत्तर में अलग ग्रीक साइप्रियोट राजनीतिक सत्ता कायम की। इस घटना के बाद से उत्पन्न परिस्थितियों और राजनैतिक स्थिति की वजह से आज भी विवाद कायम है।

साइप्रस गणतन्त्र अन्तरराष्ट्रीय स्तर पर मान्यता प्राप्त राज्य है, जिसकी पूरे द्वीप और आस पास के जल पर विधि सम्मत सम्प्रभुता है, केवल छोटे हिस्से को छोड़कर, जो सन्धि द्वारा यूनाइटेड किंगडम के लिए सम्प्रभु सैन्य ठिकानों के रूप में आवण्टित कर रहे हैं। यह द्वीप वस्तुत: चार मुख्य भागों में विभाजित है: 
* साइप्रस गणतन्त्र के हिस्से वाला क्षेत्र, द्वीप के दक्षिण का 59% क्षेत्र; 

* उत्तर में तुर्की कब्जे वाला क्षेत्र, जिसे तुर्कीस रिपब्लिक ऑफ नार्थ साइप्रस (टीआरएनसी) कहा जाता है और केवल तुर्की द्वारा मान्यता प्राप्त;

* संयुक्त राष्ट्र नियन्त्रित ग्रीन एरिया, दोनों हिस्सों को अलग करने द्वीप के 3% क्षेत्र पर नियन्त्रण और

* दो ब्रिटिश सम्प्रभु बेस एरिया (अखरोतिरी और धेकेलिया), द्वीप के क्षेत्र के बारे में 3% कवर।

## इन्हें भी देखें
*उत्तरी साइप्रस

श्रेणी:भूमध्य सागर के द्वीप
श्रेणी:यूरोप के देश
श्रेणी:नैऋत्य जंबुद्वीप
श्रेणी:एशिया के देश
श्रेणी:साइप्रस
चेक गणराज्य

**चेक गणराज्य** या **चेकिया** (चेक: Česko) यूरोप महाद्वीप में स्थित एक देश है। इसकी उत्तर पूर्वी सीमा पर पोलैण्ड, पश्चिमी सीमा पर जर्मनी, दक्षिण में ऑस्ट्रिया और पूर्व में स्लोवाकिया है। इसकी राजधानी है प्राग। इसकी मुख्य- और राजभाषा है चॆक भाषा।चेक गणराज्य , जिसे चेकिया के नाम से भी जाना जाता है , मध्य यूरोप में एक स्थलरुद्ध देश है । ऐतिहासिक रूप से बोहेमिया के नाम से जाना जाता है , [14] इसकी सीमा दक्षिण में ऑस्ट्रिया , पश्चिम में जर्मनी , उत्तर-पूर्व में पोलैंड और दक्षिण-पूर्व में स्लोवाकिया से लगती है। [15] चेक गणराज्य में पहाड़ी परिदृश्य है जो 78,871 वर्ग किलोमीटर (30,452 वर्ग मील) के क्षेत्र को कवर करता है जिसमें अधिकतर समशीतोष्ण महाद्वीपीय और समुद्री जलवायु है। राजधानी और सबसे बड़ा शहर प्राग है; अन्य प्रमुख शहरों और शहरी क्षेत्रों में ब्रनो , ओस्ट्रावा , प्लज़ेन और लिबरेक शामिल हैं। देश को रूसीकरण से बहुत नुकसान हुआ।

## भूगोल
चेक गणराज्य मध्य यूरोप में स्थित है। यह सभी ओर से ज़मीन से घिरा हुआ है (अर्थात इसकी किसी सीमा पर समुद्र या महासागर नहीं है)। इसकी सीमाएँ पोलैंड, जर्मनी, ऑस्ट्रिया और स्लोवाकिया से मिलती हैं। इसके मुख्य तीन भाग हैं बोहीमिया, मोराविया और साइलीसिया। राष्ट्र का कुल क्षेत्रफल 30,450 वर्ग मील है, जिसमें से 20,367 वर्ग मील बोहीमिया में हैं। देश की राजधानी प्राग मध्य बोहीमिया में स्थित है।

## जनसांख्यिकी
2009 के आँकड़ों के अनुसार राष्ट्र की जनसंख्या 1 करोड़ 2 लाख है। साक्षरता स्तर 99.8% है। जनसंख्या में 94% लोग चेक हैं, 3% स्लोवाक, 0.6% पोलिश, 0.5% जर्मन, 0.4% यूक्रेनीयाई और 0.2% हंगेरियाई। इसके अतिरिक्त देश में रोमा और वियतनामी लोग भी हैं। राष्ट्र यूरोप से सबसे कम धार्मिक देशों में से एक है, चूँकि 40% लोग अपने आप को आस्तिक, गैर-धार्मिक या अज्ञेयवादी बताते हैं।

## अर्थव्यवस्था
2008 में चेक गणराज्य का सकल घरेलू उत्पाद 217 बिलियन डॉलर (217 अरब डॉलर) था।

## सरकार
चेक गणराज्य एक संसदीय गणतंत्र है। यह राष्ट्र चेकोस्लोवाकिया के विभाजन पर 1 जनवरी 1993 को बना था। राष्ट्र का संसद एक द्विसदनात्मक प्रणाली पर काम करता है। निछले सदन में 200 सदस्य होते हैं और ऊपरी सदन में 81 सदस्य। निछले सदन के सदस्यों का चुनाव 4 वर्ष के कार्यकाल के लिए 14 ज़िलों से होता है। ऊपर सदन अमेरिकी सेनेट पर आधारित है और इसके तिहाई सदस्यों का चुनाव हर 2 वर्षों में 6 वर्ष के कार्यकाल के लिए होता है। ऊपरी सदन की सदस्यता कोई भी 40 वर्ष से अधिक आयु का नागरिक ले सकता है। सदस्यता पाने के लिए उम्मीदवार को चुनाव में आधे से अधिक मत हासिल करने होते हैं।

## विदेश संबंध
चेक गणराज्य संयुक्त राष्ट्र, यूरोपीय संघ, एवं नाटो का सदस्य है।

## सन्दर्भ

## ग्रन्थसूची
* 

श्रेणी:चेक गणराज्य
श्रेणी:यूरोप के देश
श्रेणी:स्थलरुद्ध देश
उत्तर मैसिडोनिया

**उत्तर मैसिडोनिया **(, ), आधिकारिक तौर पर **उत्तर मैसेडोनिया गणराज्य** दक्षिणी यूरोप के मध्य बाल्कन प्रायद्वीप पर स्थित एक देश है। यह कभी यूगोस्लाविया का भाग हुआ करता था, जिससे 1991 में इसने स्वतंत्रता की घोषणा की। यह 1993 में संयुक्त राष्ट्र का सदस्य बना, लेकिन यूनान के साथ नाम के विवाद की वजह से इसे पूर्व यूगोस्लाव गणराज्य मैसिडोनिया (FYROM) के अस्थाई नाम से प्रवेश दिया गया। 2018 में यूनान के साथ चलते झगड़े को सुलझाने के लिए इसने अपना नाम मैसेडोनिया से बदलकर उत्तर मैसेडोनिया रख लिया।

यह एक स्थलरुद्ध देश है, जिसकी सीमा उत्तरपश्चिम में कोसोवो, उत्तर में सर्बिया, पूर्व में बुल्गारिया, दक्षिण में यूनान और पश्चिम में अल्बानिया से मिलती है। इसकी राजधानी स्कोपिये है, अन्य शहरों में बितोला, कुमानोवा, प्रिलिप, ओह्रिद, वेलेस, स्टिप, कोकानी, गोस्तिवार और स्त्रूमिका शामिल हैं। यहां 50 से ज्यादा झीलें और 2000 मीटर (6,562 फीट) से ऊंचे 16 पर्वत हैं। मैसिडोनिया संयुक्त राष्ट्र और यूरोप के परिषद का सदस्य है। दिसंबर 2005 से यह यूरोपीय संघ में शामिल होने के लिए उम्मीदवार है, इसके अलावा नाटो सदस्यता के लिए भी आवेदन दिया हुआ है। यहां की मैसिडोनियाई भाषा और अल्बानियाई भाषा मुख्य- और राजभाषाएँ हैं।

## सन्दर्भ

श्रेणी:यूरोप के देश
श्रेणी:स्थलरुद्ध देश

श्रेणी:गणराज्य
श्रेणी:बाल्कन के देश
श्रेणी:NATO के सदस्य देश​
श्रेणी:यूरोपीय संघ के सदस्य देश​
मॉल्डोवा

**मॉल्डोवा** (रोमानियाई: Moldova), आधिकारिक तौर पर **मॉल्डोवा गणराज्य**, पूर्वी यूरोप में स्थित एक स्थलरुद्ध देश है, जिसके पश्चिम में रोमानिया और उत्तर, पूर्व और दक्षिण में यूक्रेन स्थित है। 

पुराने समय में आज का मॉल्डोवा दासिया का हिस्सा हुआ करता था, जिसके बाद यह रोमन साम्राज्य के अधीन आ गया। मध्य युग में आज के मॉल्डोवा का अधिकांश हिस्सा मॉल्डोवा राज्य का हिस्सा हुआ करता था। 1812 में इस राज्य के पूर्वी हिस्से पर रूसी साम्राज्य ने कब्ज़ा कर लिया और नाम रखा गया बेस्साराबिया. 1856 से लेकर 1878 के बीच दक्षिण के दो प्रांत (काउंटी) मॉल्डोवा में फिर से मिल गए, जो 1859 में वेलाशिया के साथ मिलकर आधुनिक रोमानिया बनाए थे। 

1917 में रूसी साम्राज्य के विघटन के बाद पहले स्वायत्त और बाद में स्वतंत्र मॉल्डोवियाई गणराज्य का गठन किया गया, जो 1918 में वृहदतर रोमानिया के साथ मिल गया। 1940 में बेस्साराबिया पर सोवियत संघ ने कब्जा कर यूक्रेनियाई एसएसआर और नवनिर्मित मॉल्डोवियाई स्वायत्त सोवियत समाजवादी गणराज्य में विभक्त कर दिया। द्वितीय विश्वयुद्ध के दौरान सत्ता परिवर्तन के दौर से लेकर 27 अगस्त 1991 को स्वतंत्र होने तक, यह देश सोवियत संघ का हिस्सा बना रहा। मार्च 1992 में मॉल्डोवा संयुक्त राष्ट्र में शामिल किया गया।

सितंबर 1990 में मॉल्डोवा के द्नाइस्त्र नदी के पूर्वी तट से लगी संकरे क्षेत्र ट्रांसट्रिया में अलग सरकार का गठन किया गया। 1992 में एक छोटे युद्ध के बाद यह स्वतंत्र राष्ट्र बन गया, जबकि किसी भी संयुक्त राष्ट्र के सदस्य देश इसे मान्यता नहीं दी है।

देश में संसदीय गणतंत्र है, जहां राष्ट्रपति राष्ट्र का मुखिया है और प्रधानमंत्री सरकार के मुखिया हैं। मोल्दोवा संयुक्त राष्ट्र के अलावा, यूरोपीय समिति, डब्ल्यूटीओ, ओएससीई, गुआम, सीआईएस, बीएसईसी और अन्य अंतरराष्ट्रीय संगठनों का सदस्य है। मॉल्डोवा वर्तमान में यूरोपीय संघ का सदस्य बनना चाहता है और यूरोपीय पड़ोसी नीति के तहत पहले तीन साल कार्य योजना पर अमल कर लिया है। देश की राजधानी चिसीनाउ है।

## चित्रदीर्घा

File:Architectural monument.jpg|19 वीं शताब्दी के एक अमीर मोल्दोवन का घर।
File:Artists at the festival Maslenitsa.jpg|मासेलीनित्सा फेस्टिवल, ट्रांसपोल, मोल्दोवा में।
File:Botanical Garden in Chisinau.jpg|झील में निर्मित सुंदर प्रकृति
File:Church in the forest.jpg|जंगल में चर्च
File:Mămăligă2020-02-12.jpg|ममालिगा-लोकप्रिय मोल्दोवन डिश
File:Scenery at Celebration of Maslenitsa 01.jpg|चाय पीने की अवधारणा, ट्रांसिलानिया के मान्यता प्राप्त गणराज्य में मसलनिता उत्सव में छोटे-छोटे सामान, बैगेल और चाय का एक सेट
File:Scenery at Celebration of Maslenitsa religious and folk holiday.jpg|रूसी पारंपरिक जूते सन्टी छाल या लिंडेन (बास्ट जूते) से बने, और एक रूसी स्टोव पर बैगेल
File:Toamnadeaur.jpg|पारंपरिक त्योहार "गोल्डन ऑटम", हमेशा की तरह, छुट्टियों के खेती के मौसम का मुकुट
File:Old Orhei river.jpg|पुरानी ओरही नदी



## सन्दर्भ

श्रेणी:यूरोप के देश
श्रेणी:मोल्दोवा
श्रेणी:स्थलरुद्ध देश
लक्ज़मबर्ग

**लक्समबर्ग** (, , ) यूरोप महाद्वीप में स्थित एक देश है। इसकी राजधानी लक्ज़मबर्ग नगर है। इसके आधिकारिक राजभाषाएँ जर्मन, फ़्राँसिसी और लक्ज़मबर्गिश भाषा हैं। इसके शासक एक राजा-समान *महान ड्यूक* हैं। लक्जमबर्ग पश्चिम यूरोप का एक छोटा सा देश है। यह बेल्जियम, फ्रांस और जर्मनी से घिरा हुआ है। लक्जमबर्ग का क्षेत्रफल 2586 वर्ग किलोमीटर है, जबकि जनसंख्या पाँच लाख के करीब है।

लक्जमबर्ग में संसदीय लोकतांत्रिक व्यवस्था है, जबकि संवैधानिक रूप से राजा सर्वोच्च होता है। लक्जमबर्ग एक विकसित देश है, जहाँ प्रतिव्यक्ति सकल घरेलू उत्पाद यानी जी॰डी॰पी॰ सबसे अधिक है। 
लक्जमबर्ग यूरोपीय संघ, नाटो, संयुक्त राष्ट्र संघ, यूरोपीय संघ और ओईसीडी का संस्थापक सदस्य है, जो देश में आर्थिक, राजनीतिक और सैन्य एकीकरण पर सर्वसम्मति को दर्शाता है। 
सांस्कृति रूप से लक्जमबर्ग ने रोमन यूरोप और जर्मन यूरोप की सांस्कृतिक विशेषताओं को अपनाया है। यहाँ जर्मन, फ्रेंच और लक्समबर्गी भाषाएं बोली जाती हैं और ये तीनों ही इसकी आधिकारिक भाषाएं हैं। धर्मनिरपेक्ष होने के बावजूद, लक्समबर्ग रोमन कैथोलिक के प्रभाव वाला देश है। यह देश फ्रांस द्वारा अपनाई गई फ्रांसिकरण नीति से बहुत प्रभावित था।

## सन्दर्भ

श्रेणी:यूरोप के देश
श्रेणी:स्थलरुद्ध देश
श्रेणी:लक्ज़मबर्ग
श्रेणी:नाटो का सदस्य देश
वैटिकन सिटी

**वैटिकन शहर** () यूरोप महाद्वीप में स्थित एक देश है। पृथ्वी पर सबसे छोटा, स्वतन्त्र राज्य है, जिसका क्षेत्रफल केवल 44 हेक्टेयर (108.7 एकड़) है। यह इटली के नगर रोम के भीतर स्थित है। इसकी राजभाषा है लातिनी। ईसाई पन्थ के प्रमुख साम्प्रदाय रोमन कैथोलिक चर्च का यही केन्द्र है और इस सम्प्रदाय के सर्वोच्च पन्थगुरु पोप का यही निवास है।
यह नगर, एक प्रकार से, रोम नगर का एक छोटा सा भाग है। इसमें सेंट पीटर गिरजाघर, वैटिकन प्रासादसमूह, वैटिकन बाग तथा कई अन्य गिरजाघर सम्मिलित हैं। सन् 1929 में एक सन्धि के अनुसार इसे स्वतन्त्र राज्य स्वीकार किया गया। इस राज्य के अधिकारी, 45 करोड़ 60 लाख रोमन कैथोलिक धर्मावलम्बियों से पूजित, पोप हैं। राज्य के राजनयिक सम्बन्ध जगत के लगभग सब राष्ट्रों से हैं। सन् 1930 में पोप की मुद्रा पुन: जारी की गयी और सन् 1932 में इसके रेलवे स्टेशन का निर्माण हुआ। यहाँ की मुद्रा इटली में भी चलती है।

आकर्षक गिरजाघरों, मकबरों तथा कलात्मक प्रासादों के अतिरिक्त वैटिकन के संग्रहालय तथा पुस्तकालय अमूल्य हैं।

पोप के सरकारी निवास का नाम भी वैटिकन है। यह रोम नगर में, टाइबर नदी के किनारे, वैटिकन पहाड़ी पर स्थित है तथा ऐतिहासिक, सांस्कृतिक एवं धार्मिक कारणों से प्रसिद्ध है। यहाँ के प्रासादों का निर्माण तथा इनकी सजावट विश्वश्रुत कलाकारों द्वारा की गयी है।

## इतिहास
center|500px|thumb|पादरी पीटर चौक

आठवीं शताब्दी ई. में रोम के निकटवर्ती प्रदेशों पर चर्च का शासन स्वीकार किया जाने लगा। इस प्रकार 'पेपल स्टेट्स' का प्रारम्भ हुआ। सन् 1870 ई. में इटली ने पेपल स्टेट्स को अपने अधिकार मे ले लिया, इससे इटली और चर्च में तनाव पैदा हुआ, क्योंकि रोमन कैथालिक चर्च अपने परमाध्यक्ष को ईसा का प्रतिनिधि जानकर यह आवश्यक समझता है कि वह किसी राज्य के अधीन न रहे। सन् 1929 ई. में इटली ने रोमन कैथोलिक चर्च के साथ समझौता करके उसे पादरी पीटर के महामन्दिर के आसपास लगभग 109 एकड़ की जमीन दे दी और उस क्षेत्र को पूर्ण रूप से स्वतन्त्र मान लिया। इस प्रकार 'चिट्टाडेल वाटिकानो' (Citta Del Vaticano) अर्थात् वैटिकन नगर नामक एक नया स्वायत्त राज्य उत्पन्न हुआ। उसे अन्तरराष्ट्रीय मान्यता प्राप्त है और उसके अपने सिक्के, अपना डाक विभाग, रेडियो आदि हैं। उसके नागरिकों की संख्या लगभग 700 है। उस केन्द्र से पोप पूर्ण स्वतन्त्रता से दुनिया भर में फैले हुए रोमन कैथोलिक चर्च का आध्यात्मिक संचालन करते हैं।

## सन्दर्भ

## बाहरी कड़ियाँ
*वैटिकन शहर का इतिहास (प्रवक्ता)

श्रेणी:यूरोप के देश
श्रेणी:यूरोप में राजधानियाँ
पेरिस

**पैरिस** () फ़्रेंच गणराज्य का सबसे बड़ा नगर और उसकी राजधानी है। यह 105 वर्ग किलॉमीटर्स (41 वर्ग मील) में फैला हुआ है, और इसकी प्रशासनिक सीमा के भीतर 2015 में 22,29,621 की आबादी थी। 17वीं शताब्दी में पैरिस, यूरोप में वित्त, वाणिज्य, फ़ैशन, विज्ञान और कला के प्रमुख केंद्रों में से एक बना, और यह आज भी उस स्थिति को बरक़रार रखता है। 2012 में पेरिस क्षेत्र का सकल घरेलू उत्पाद 649.6 अरब यूरो (763.4 अरब अमरीकी डॉलर) था, जो कि पूरे फ़्रांस के सकल घरेलू उत्पाद का 30.4 प्रतिशत होता है। इसे दुनिया के सबसे सुन्दर नगरों में से एक और दुनिया की फ़ैशन और ग्लैमर राजधानी माना जाता है।

पैरिस के शहर को सेन नदी के किनारे एक निर्मित क्षेत्र के केंद्र के रूप में बनाया गया था, जोकि अब प्रशासनिक सीमाओं से परे भी फैल चुकी है। 2013 की जनगणना के अनुसार पैरिस शहर की आबादी 10,601,122 है, जो इसे यूरोपीय सिंगापुर संघ में सबसे बड़ा बनाता है। वही इसके महानगरीय क्षेत्र की अबादी 12,405,426 है, जोकि फ़्रांस की कुल आबादी का पाँचवाँ हिस्सा है। और साथ लंदन के बाद, यूरोपीय संघ में दूसरा सबसे बड़ा महानगर क्षेत्र है।

पैरिस-चार्ल्स डी गॉल (2014 में 63.8 मिलियन यात्रियों के साथ लंदन हीथ्रो विमानक्षेत्र के बाद यूरोप में दूसरा सबसे व्यस्त हवाई अड्डा) और पैरिस-ओरली सहित दो प्रमुख अंतरराष्ट्रीय हवाई अड्डों के साथ शहर, रेल, राजमार्ग और हवाई-परिवहन का केंद्र है। 1900 में खोला गया, शहर की मेट्रो प्रणाली (पेरिस मेट्रो) रोजाना 5.23 मिलियन यात्रियों की सेवाएं देती है। मॉस्को मेट्रो के बाद यह यूरोप में दूसरा सबसे व्यस्त मेट्रो प्रणाली है।

पैरिस में कई महत्वपूर्ण सांस्कृतिक संस्थान हैं: इसकी लूव्र संग्रहालय दुनिया में सबसे अधिक देखी जाने वाली है; इसकी मुसे डी'ओर्से, फ़्रांसिस इंपीरियनिस्ट कला के संग्रह के लिए प्रसिद्ध है, और इसकी पोम्पिडु-केंद्र म्यूसिक नैशनल डी'आर्ट मॉर्डेन, यूरोप में आधुनिक और समकालीन कला का सबसे बड़ा संग्रह है। सेन नदी के साथ शहर के केंद्रीय क्षेत्र को यूनेस्को विरासत स्थल के रूप में वर्गीकृत किया गया है, और नॉट्रे डेम कैथेड्रल, सैंट-चैपल, पूर्व यूनिवर्सल प्रदर्शनी ग्रैंड पैलेस, पेटिट पॉलिसी और आइफ़िल टावर सहित कई उल्लेखनीय स्मारक शामिल हैं। 2015 में 22.2 मिलियन पर्यटक पैरिस घूमने आये थे, इसके साथ ही यह दुनिया का शीर्ष पर्यटन स्थलों में से एक बन गया।

## खेल
बाएँ|अंगूठाकार|The Élysée Palace, residence of the French President

## इन्हें भी देखें

## बाहरी कड़ियाँ
*पेरिस
## सन्दर्भ
श्रेणी:यूरोपीय नगर
श्रेणी:फ्रांस के शहर
श्रेणी:यूरोप में राजधानियाँ
*
माल्टा

**माल्टा** (:en:Malta, माल्टीस : *Repubblika ta' Malta (Republic of Malta)*) यूरोपीय महाद्वीप में स्थित एक विकसित द्वीप देश है। इसकी राजधानी वलेत्ता है। इसकी मुख्य- और राजभाषाएँ माल्टाई भाषा और अंग्रेज़ी भाषा हैं।

## इतिहास
11 मार्च सन 904 ईस्वी को माल्टा द्वीप इस्लामी क्षेत्रों में शामिल हो गया था। सन 1091 ईसवी तक इस द्वीप पर मुसलमानों का शासन रहा माल्टा कई छोटे द्वीपों पर आधारित है। इसका क्षेत्रफल 316 वर्ग किलोमीटर है। माल्टा द्वीप योरोपीय महाद्वीप
के दक्षिण में स्थित है यह ट्यूनीशिया और इटली के निकट है। यह भूमध्य सागर में अवस्थित है

## सन्दर्भ

श्रेणी:माल्टा
श्रेणी:यूरोप के देश
श्रेणी:इतालवी-भाषी देश व क्षेत्र
मोनाको

**मोनैको की राजकुमारशाही** (:en:Monaco, .फ़्रांसिसी: *Principauté de Monaco*, मोनेगास्क : *Principatu de Munegu*, अंग्रेज़ी : Principality of Monaco) यूरोप महाद्वीप में स्थित एक देश है। फ़्रांस और इटली के बीच स्थित मोनैको दुनिया का दूसरा सबसे छोटा देश है। इसका मुख्य कस्बा है मॉन्टे कार्लो (:en:Monte Carlo)। इसकी मुख्य- और राजभाषा है फ़्रांसिसी भाषा। यहाँ दुनिया के किसी भी देश से ज़्यादा प्रतिव्यक्ति करोड़पति हैं। यह विश्व का सर्वाधिक जनसंख्या घनत्व वाला देेेेश है| इसका जनसंख्या घनत्व लगभग 26,153 व्यक्ति प्रति वर्ग किलोमीटर है|

thumb|left

श्रेणी:यूरोप के देश
श्रेणी:यूरोप में राजधानियाँ
श्रेणी:मोनाको
पण्डित दीनदयाल उपाध्याय सनातन धर्म विद्यालय

**पण्डित दीनदयाल उपाध्याय सनातन धर्म विद्यालय** भारत के कानपुर शहर में स्थित एक हिन्दी/अंग्रेजी माध्यम का शिक्षा संस्थान है। श्री राकेश राम त्रिपाठी इसके प्रधानाचार्य है। यह विद्यालय केन्द्रीय माध्यमिक शिक्षा बोर्ड (सी.बी.एस.सी. बोर्ड) से सम्बद्ध है।  विद्यालय का नाम दीनदयाल उपाध्याय के नाम पर पड़ा है जो कि महान विचारक, दर्शनशास्त्री और सामाजिक कार्यकता थे।

## विद्यालय की संस्कृति
विद्यार्थियों का चयन एक प्रवेश परीक्षा से होता है। हर साल लगभग २७०० से ३००० छात्र इस प्रवेश परीक्षा में बैठते हैं जिसमे १०० चयनित होते हैं। वर्तमान में विद्यालय में लगभग ८०० छात्र है।

दीनदयाल उपाध्याय जी की जयंती (२५ सितम्बर) पर हर साल वार्षिकोत्सव होता है। विद्यालय में जनवरी के अंत या फ़रवरी के शुरुआत में वार्षिक खेलकूद भी होता है। विद्यालय परिसर में दीनदयाल उपाध्याय जी की ग्रेफाइट की मूर्ति भी है जो कि विद्यालय के रजत जयंती वर्ष ११९५ में स्थापित हुई।

## सदन
विद्यालय का सदन चार भागों में विभाजित है -

* बाल भारती - कक्षा 6th से 8th तक 
* किशोर भारती - कक्षा 9th से 10th तक       
* तरुण भारती - कक्षा 11th से 12th तक
* युग भारती - पूर्व छात्रों की संस्था 

## अध्यापक

* मंजीत सिंह (गणित)
* कैलाश जोशी (गणित)
* पवन पाण्डेय (संस्कृत) 
* हेमंत कुमार शुक्ला (भौतिक विज्ञान)
* श्रीप्रकाश ओझा (भौतिक विज्ञान) 
* दुर्गा प्रसाद सिंह (भौतिक विज्ञान) 
* सुधीर अवस्थी (रसायन विज्ञान)
* दिनेश सिंह भदौरिया (रसायन विज्ञान)
* सुनील दीक्षित (रसायन विज्ञान)
* आलोक जी (जीव विज्ञान)
* दुर्गेश वाजपेई (हिन्दी)
* मनोज शुक्ला (हिन्दी)
* रेखा निगम (अंग्रेजी)
* आनंद श्रीवास्तव (अंग्रेजी)
* अर्चना विद्यार्थी (कंप्यूटर)
* सतीश चन्द्र गुप्त (इतिहास)

## बाहरी कड़ियाँ
* आधिकारिक जालस्थल 

श्रेणी:भारत के शिक्षण संस्थान
श्रेणी:कानपुर
वियतनाम युद्ध

**वियतनाम युद्ध** (1 नवम्बर 1955 - 30 अप्रैल 1975) शीतयुद्ध काल में वियतनाम, लाओस तथा कंबोडिया की धरती पर लड़ी गयी एक भयंकर लड़ाई का नाम है। प्रथम हिन्दचीन युद्ध के बाद आरम्भ हुआ यह युद्ध उत्तरी वियतनाम (कम्युनिस्ट मित्रों द्वारा समर्थित) तथा दक्षिण वियतनाम की सरकार (यूएसए और अन्य साम्यवादविरोधी देशों द्वारा समर्थित) के बीच में लड़ा गया। इसे "द्वितीय हिन्दचीन युद्ध" भी कहते हैं। इसे शीतयुद्ध के दौरान साम्यवादी और—विचारधारा के मध्य एक प्रतीकात्मक युद्ध के रूप में देखा जाता है।

लाओस ओर कम्बोडिया के साथ वियतनाम हिन्दचीन का एक देश फ्रांस के औपनिवेशिक शासन में था।स्वतंत्रता के संघर्ष में वियतनामी राष्ट्रवादियों को दक्षिणी वियतनाम में मिली असफलता इस युद्ध का प्रमुख कारण था।

## परिचय
शीत युद्ध के दौर के सबसे भीषण सैन्य संघर्षों में से एक **वियतनाम युद्ध** (1 नवम्बर 1955 - 30 अप्रैल 1975) हैं। जहां एक तरफ **चीनी जनवादी गणराज्य** और अन्य साम्यवादी देशों से समर्थन प्राप्त उत्तरी वियतनाम की सेना थी तो दूसरी तरफ **अमेरिका **और मित्र देशों के साथ कंधे से कंधा मिला कर लड़ रही दक्षिणी वियतनाम की सेना।

वियतनाम युद्ध के चरम पर होने और अमेरिका के मित्र देशों की सेना की भीषण मारक क्षमता को भली भांति जानते हुए भी 'लाओस' ने अपनी धरती उत्तरी वियतनाम की सेना के लिये मुहैया करा दी। इस एक निर्णय ने लाओस के भविष्य को बारूद के ढेर के नीचे हमेशा हमेशा के लिये दबा दिया।

अभी तक सिर्फ वियतनाम से ही लड़ रहीं अमेरिका की फ़ौज को एक छोटे से देश लाओस के इस निर्णय पर गुस्सा आ गया। दरअसल लाओस में बैठी उत्तरी वियतनाम की सेना इस देश को अपने सप्लाई रूट और दक्षिण वियतनाम पर भीषण हमला करने के लिये इस्तेमाल करने लगी और यह महाशक्ति अमेरिका को मंज़ूर नहीं हुआ ।

उत्तरी वियतनाम की सेना और छोटे से देश लाओस को सबक सिखाने के लिए अमेरिकी सेना ने यहां सबसे भीषण हवाई हमले की योजना बनाई। अमेरिका की वायुसेना ने दक्षिण पूर्व एशिया के इस छोटे से देश लाओस पर ढेर सारे मात्रा में बम गिराए ।

लाओस में वर्ष 1964 से लेकर 1973 तक पूरे नौ साल अमेरिकी वायुसेना ने हर आठ मिनट में बम गिराए। मीडिया रिपोर्ट्स के अनुसार नौ सालों में अमेरिका ने लगभग 260 मिलयन क्लस्टर बम वियतनाम पर दागे हैं जो कि इराक के ऊपर दागे गए कुल बमों से 210 मिलियन अधिक हैं। लाओस में अमेरिका ने इतने क्लस्टर बम दागे थे कि दुनिया भर में इन बमों से शिकार हुए कुल लोगों में से आधे लोग लाओस के ही हैं।

अमेरिका द्वारा लाओस पर की गई बमबारी को लेकर हुए खुलासों के अनुसार अमेरिका ने नौ सालों तक प्रतिदिन 2 मिलियन डॉलर सिर्फ और सिर्फ लाओस पर बमबारी करने में ही खर्च किए थे।

## प्रमुख घटनाएँ
1954 में जेनेवा समझौते के तहत लाओस और कम्बोडिया को स्वतंत्रता मिली थी।

## इन्हें भी देखें
* हिन्दचीन युद्ध
* ऑपरेशन जंक्शन सिटी
* चीन-वियतनाम युद्ध

## बाहरी कड़ियाँ
* वियतनाम युद्ध के 50 साल (डी डब्ल्यू वर्ड)
* अभी भी चल रहा है वियतनाम युद्ध!

## पादटिप्पणी

श्रेणी:एशिया के युद्ध
श्रेणी:वियतनाम
श्रेणी:अमेरिका के युद्ध
पीला

**पीला** एक रंग है जो कि मानवीय चक्षु के शंकुओं में लम्बे एवं मध्यम, दोनों तरंग दैर्घ्य वालों को प्रभावित करता है। यह वह वर्ण है, जिसमें लाल एवं हरा वर्ण बाहुल्य में, एवं नीला वर्ण न्यून हो। इस का तरंग दैर्घ्य 570–580 nm है।

## पीला वर्ण के परिवर्तन
### विद्युत पीला

### प्रोसेस पीला

### कॉर्न

यह रंग मक्का की फली, या दानों, जैसा होता है।

200px|thumb|left|मक्का

### गोल्डन रॉड

left|150px|गोल्डन रॉड पुष्प

### गहरा गोल्डन रॉड

### फ्लैक्स

इसे हलका गोल्डन रॉड भी कहते हैं।

### नीबू

### नीबू शीफॉन

यह लेमन एवं क्रीम रंग के मिश्रण से बनता है।

### सरसों

left|150px|thumb|तरह तरह के सरसों के दाने

### नैवेजो श्वेत

यह  के ध्वज का रंग है।

### पुरातन सुवर्ण

### पपीता व्हिप

## केसरिया

## केसरिया रंग के परिवर्तन

**केसरिया** रंग केसर नामक मसाले से मिला रंग होता है।
thumb|left|केसर का बाल

### गहन केसरिया

'यह रंग भारत के राष्ट्रीय ध्वज के ऊपरी भाग में हिंदुओं को दर्शित करता है।

### केसरिया छायाओं की तुलना

 केसरिया (Hex: #F4C430) (RGB: 244, 196, 48)
 गहरा केसरिया (Hex: #FF9933) (RGB: 255, 153, 51)

----
### स्कूल बस पीला

### टैंगराइन पीला

### सेलेक्टिव पीला

## सुनहरे रंग के परिवर्तन

## पीली वस्तुएं
* सोना
* नीबू
* केला
* स्माइली

## सन्दर्भ
सेब

[right|thumb|240px|[सेव के उत्पादन क्षेत्र भारत स्विजेरलैंड]]
right|thumb|300px|सेव का वृक्ष और उस पर लगे सेव

**सेब** एक फल है। सेब का रंग लाल या हरा होता है। वैज्ञानिक भाषा में इसे मेेलस पमिला (Malus Pumila) कहते हैं। इसका मुख्यतः स्थान मध्य एशिया है। इसके अलावा बाद में यह यूरोप में भी उगाया जाने लगा। यह हजारों वर्षों से एशिया और यूरोप में उगाया जाता रहा है। इसे एशिया और यूरोप से उत्तरी अमेरिका बेचा जाता है। इसका ग्रीक, वेनिंज़ूला और यूरोप में धार्मिक महत्व है। सेव भारत के कश्मीर क्षेत्र में भी अच्छे किस्म के पाए जाते हैं।

## व्युत्पत्ति
यह भारत के उत्तरी प्रदेश हिमाचल में पैदा होता है, इसमे अनेक विटामिन होते हैं। यह जायदा तर उत्तर भारत मै होता है

एक कच्चे सेब में 86% पानी और 14% कार्बोहाइड्रेट होता है, जिसमें वसा और प्रोटीन की मात्रा नगण्य होती है (तालिका)। 100 ग्राम (3.5 औंस) वजन वाले छिलके सहित कच्चे सेब की एक संदर्भ सेवा में 52 कैलोरी और एक मोड होता है|

## इतिहास
इसके बारे में पता लगाने का श्रेय सिकंदर महान को दिया जाता है। वह मध्य एशिया में जब आया तब उसने इस फल के बारे में जाना और उसी के कारण यूरोप में भी सेब के कई प्रजातियाँ मौजूद है।

## सांस्कृतिक पहलू
### युरोपीय बुतपरस्ती
नॉर्स, इंग्लैंड में इस फल को देवताओं द्वारा दिया गया उपहार मानते हैं। यह इंग्लैंड में जर्मन लोगों के शुरुआती समय में बने कब्र में पाया गया। जो एक प्रतीक के रूप में बनाया जाता था।

## सन्दर्भ

## बाहरी कड़ियाँ
*पीलीभीत के बाद अब वाराणसी में भी होगी सेब की खेती
*Apple Health: benefits, facts, research

श्रेणी:फल
युवराज सिंह

**युवराज सिंह** (युवी) भारत के क्रिकेट खिलाड़ी हैं। उन्होंने 20-20 विश्व कप 2007 में इंग्लैंड के खिलाफ एक ओवर की 6 गेंदों में 6 छक्के मार कर विश्व रिकॉर्ड बनाया था। इसके साथ ही 20-20 में 12 गेंदों में अर्धशतक बनाने का विश्व रिकॉर्ड भी उनके नाम है। युवराज सिंह को २०११ क्रिकेट विश्व कप में अहम भूमिका निभाने में मैन ऑफ़ द टूर्नामेंट चुना गया। इंडियन प्रीमियर लीग में किंग्स इलेवन पंजाब, पुणे वॉरियर्स इंडिया, रॉयल चैलेंजर्स बैंगलोर, दिल्ली डेयरडेविल्स और सनराइजर्स हैदराबाद से खेल चुके हैं।

युवराज सिंह ने १० जून २०१९ को अंतरराष्ट्रीय क्रिकेट से संन्यास की घोषणा की।

## प्रारंभिक वर्ष और व्यक्तिगत जीवन
इनका जन्म 12 दिसंबर 1981 को चंडीगढ़ में एक जट्ट  सिख परिवार में भूतपूर्व क्रिकेट खिलाड़ी योगराज सिंह के घर हुआ था। 
12 नवंबर 2015 को, युवराज का हेज़ल कीच  से सगाई हुआ था और 30 नवंबर 2016 को उससे शादी कर ली थी।

## सन्दर्भ

## बाहरी कड़ियाँ

श्रेणी:क्रिकेट खिलाड़ी
श्रेणी:पद्मश्री,2014
श्रेणी:चंडीगढ़ के खिलाड़ी
श्रेणी:1981 में जन्मे लोग
श्रेणी:जीवित लोग
श्रेणी:हरफनमौला खिलाड़ी
श्रेणी:बल्लेबाज
श्रेणी:गेंदबाज
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:अर्जुन पुरस्कार के प्राप्तकर्ता
अनिल कुंबले

**अनिल कुंबले** भारत के क्रिकेट खिलाड़ी हैं।
यह जिम लेकर के बाद विश्व के पहले ऐसे खिलाड़ी हैं जिन्होंने टेस्ट क्रिकेट में एक पारी में 10 विकेट लिए हैं। अनिल कर्नाटक प्रदेश के बंगलोर नगर के निवासी हैं। इनके सम्मान में इस नगर के एक सबसे मुख्य चौराहे को **अनिल कुंबले चौराहा** का नाम दिया गया है।

भारत की ओर से ५०० विकेट लेने वाले वह पहले खिलाड़ी हैं।

ये भारतीय क्रिकेट टीम के कोच भी रह चुके हैं उन्होंने हाल ही में कप्तान विराट कोहली से मतभेदों के कारण इस्तीफा दे दिया

## व्यक्तिगत जीवन
अनिल कुंबले का जन्म १७ अक्टूबर १९७० को कर्नाटक के बंगलुरु में कृष्णा स्वामी और सरोजा के यहाँ हुआ। उनका सरनेम ‘कुंबले’ उनके परिवार वालों ने कुंबला नाम के उनके पैतृक गाँव के नाम पर रखा। उनकी लम्बाई के कारण वो जंबो नाम से भी प्रसिद्ध हैं। अपनी नेशनल कॉलेज बसावनागुडी से शिक्षा ग्रहण करने के पश्चात 1992 में राष्ट्रीय विद्यालय कॉलेज ऑफ इंजीनियरिंग से मैकेनिकल इंजीनियरिंग की डिग्री ली।

## कैरियर
### घरेलू कैरियर
कर्नाटक की तरफ से कुंबले ने अपना फस्ट क्लास डेब्यू हैदराबाद के ख़िलाफ़ 1989 में किया जिसमें उन्होंने चार विकेट लिए। उनके बेहतरीन प्रदर्शन को देखते हुए उन्हें पाकिस्तान के ख़िलाफ़ अंडर 19 टीम में चुन लिया गया। 
### अंतर्राष्ट्रीय कैरियर
कुंबले ने अंतरराष्ट्रीय क्रिकेट में श्रीलंका के ख़िलाफ़ वनडे में अप्रैल 1990 में पदार्पण किया। इसी वर्ष इंग्लैड के ख़िलाफ़ पहला टेस्ट मैच खेला। अनिल कुंबले ने 132 टेस्ट मैच की 236 पारियों में 619 विकेट लेकर टीम इंडिया के सबसे सफल गेंदबाज बने हुए हैं। 271 एकदिवसीय मैच की 265 पारियों में 337 विकेट लेने का गौरव भी उनके नाम है। कुंबले ने अंतरराष्ट्रीय क्रिकेट में श्रीलंका के ख़िलाफ़ वनडे में अप्रैल 1990 में पदार्पण किया। इसी वर्ष इंग्लैड के ख़िलाफ़ पहला टेस्ट मैच खेला। अनिल कुंबले नवंबर 2007 से भारतीय क्रिकेट टीम के १ वर्ष तक कप्तान भी रहे। 
### खेल का तरीका

## पुरस्कार

## रोचक तथ्य

1. भारत की ओर से टेस्ट मैचों में सर्वाधिक विकेट लेनेवाले गेंदबाज। कुंबले ने 1990 से 2008 के बीच चले अप्ने टेस्ट जीवन में खेले 132 टेस्ट मैचों में 40850 गेंदे फेंककर 18355 रन देकर 29.65 की औसत से 619 विकेट लिए 
2. भारत की ओर से टेस्ट मैचों में 500 और 600 विकेट लेनेवाले पहले गेंदबाज 
3. भारत के अकेले गेंदबाज जिंहोने टेस्ट मैचों में 500 और 600 विकेट लिए हैं।
4. टेस्ट क्रिकेट इतिहास में एक टेस्ट पारी में 10 विकेट लेनेवाले इंग्लैंड के जिम लेकर के बाद केवल दूसरे गेंदबाज। कुंबले ने पाकिस्तान के विरूद्ध 4 फ़रवरी 1999 को आरम्भ हुए दिल्ली टेस्ट की चौथी पारी में अपने 26.3 ओवरों में 9 मेडन रखते हुए 74 रन देकर सभी 10 विकेट लेने का कारनामा कर दिखाया। उनसे पहले इंग्लैंड के जिम लेकर ने ऑस्ट्रेलिया के विरूद्ध 26 जुलाई 1956 को आरम्भ हुए मैनचेस्टर टेस्ट की कुल तीसरी पारी में और ऑस्ट्रेलिया की दूसरी पारी में 51.2 ओवरों में 23 मेडन रखते हुए 53 रन देकर एक टेस्ट पारी में सभी दसों विकेट लेनेवाले पहले गेंदबाज बने थे। वे इंडियन प्रीमियर लीग में बैंगलोर की ओर से खेलते थे।
## सन्दर्भ

## बाहरी कड़ियाँ

* 
* अनिल कुंबले स्पेशल पेज

श्रेणी:भारतीय क्रिकेट खिलाड़ी
श्रेणी:दाहिने हाथ के गेंदबाज
श्रेणी:जीवित लोग
श्रेणी:1970 में जन्मे लोग
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय क्रिकेट कप्तान
श्रेणी:बंगलोर के लोग
श्रेणी:भारतीय क्रिकेट कोच
श्रेणी:अर्जुन पुरस्कार के प्राप्तकर्ता
हरभजन सिंह

**हरभजन सिंह प्लाहा** (जन्म: ०३ जुलाई १९८०, जालन्धर, पंजाब) भारत के अन्तरराष्ट्रीय क्रिकेट खिलाडी हैं। वे इंडियन प्रिमियर लीग के चेन्नई सुपर  किंग्स तथा पंजाब राज्य क्रिकेट टीम (2012-13) के भूतपूर्व कप्तान भी हैं। वे स्पिन गेंदबाजी में निपुण हैं और टेस्ट मैचों में ऑफ-स्पिनर द्वारा सर्वाधिक विकेट लेने वाले दूसरे स्पिनर हैं। साथ ही ये इंडियन प्रीमियर लीग में सबसे ज्यादा जीतने वाली टीम का हिस्सा रहे है।0oi

## सन्दर्भ

श्रेणी:क्रिकेट खिलाड़ी
श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:गेंदबाज
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:1980 में जन्मे लोग
श्रेणी:दाहिने हाथ के गेंदबाज
श्रेणी:चेन्नई सुपर किंग्स के खिलाड़ी
श्रेणी:अर्जुन पुरस्कार के प्राप्तकर्ता
चाचा

```squidconf
meharban qureshi
```
पारिवारिक संबंधो में **चाचा** पिता का छोटा भाई है। चाचा एक प्राथमिक प्रेम व स्नेह का प्रतीक है बच्चा जो बात अपने माता पिता से नही कह पाता वो बाते भी चाचा से शेयर करता है ।
इसलिए चाचा का दर्जा भी एक महत्वपूर्ण है ।

और चाचा में राजेश चाचा सबसे अलग व मशहूर है और सबसे बढ़िया भी कहा जा सकता है क्योंकि वो सबसे मित्रवत व्यवहार करते है ।
जिनका पूरा नाम राजेश मिश्रा है और वो रायपुर के निवासी है ।
यही है कि वो अपना आशीर्वाद अपने भतीजो पर बरसाते रहते है ये हो सकता है कि उनका तरीका सबसे अलग है  और वो तरीका सिर्फ उनके भतीजे ही जानते है ।
।।जय हो राजेश चाचा की ।।

श्रेणी:परिवार
श्रेणी:रिश्ते
गोरामानिसह

**गोरामानिसह** एक छोटा सा गाव हौ जो दरभगा जिला के अधीन आता हौ।

श्रेणी:भारत के गाँव
कश्मीरी

**कश्मीरी** का अर्थ हो सकता हैः

* कश्मीरी भाषा - भारत और पाकिस्तान की एक प्रमुख भाषा
* कश्मीरी लोग - भारतीय उपमहाद्वीप के जम्मू कश्मीर राज्य के रहवासी
गोरामानसिंह्

thumb|right|बाढ के दिनों मे नौका यात्रा करते लोग
**गोरमानसिंह** एक छोटा गांव है जो बिहार प्रान्त के दरभंगा जिलान्तर्गत आता है। यह गांव जिला मुख्यालय से लगभग ६० कि॰मी॰ दूर कमला-बलान नदी के किनारे बसा है। प्रत्येक वर्ष कमला बलान के उमड्ने से प्रायः जुलाई में यंहा बाढ आ जाती है। बाढग्रसित क्षेत्र से पानी निर्गत होने में काफी समय लगता है जिससे जानमाल, फसल एवं द्रव्य की काफी क्षति होती है। नियमित बाढ आगमन से इस क्षेत्र में अभी तक पक्की सड्क एवं बिजली का अभाव है। इस क्षेत्र के लोगों का मुख्य व्यवसाय कृषि है। यहां का मुख्य व्यवसायिक केन्द्र **सुपौल बाजार** है जहां दूर-दूर से लोग पैदल या नौका यात्रा करके अपने सामानों की खरीद-विक्री के लिये आते हैं।
## अनुमंडल
* बिरौल

## प्रखंड
* गोराबौराम
इस प्रखंड का नाम दो गांवो गोरामानसिंह एवं बौराम से आया है।

## गोराबौराम प्रखंड के अंतर्गत स्थित गांव
* गोरामानसिंह
* लक्ष्मीपुर
* बौराम
* अखतवाडा
* रौता
* नदई
* सरौनी
## पंचायत
गोरामानसिंह
## प्रखंड अध्यक्ष
मनोज कुमार यादव
## गांव का नामकरण
गांव का नाम मुलतः दो शब्दों **गोरा** एवं **मानसिंह** से आया है। ऐसा कहा जाता है कि मानसिंह यहां के सर्वप्रथम पूर्वज थे जो लगभग १६वीं सदी पूर्व शीतलपुर, प्रतापगढ, यु० पी० से आकर एक विशाल भूमि पर अपनी सत्ता कायम की। **गोरा** शब्द यहां के स्थानीय भाषा **गोडा गाड्ना** से आया है, जिसका अर्थ है किसी जगह को सदा के लिए अपना लेना। चूंकि मानसिंह इस क्षेत्र में सर्वप्रथम कदम रखने वाले पुरूष थे जिन्होंने यहां से अपनी स्वतंत्र जमींदारी प्रथा प्रारंभ की इसलिये इस क्षेत्र का नाम गोरामानसिंह रखा गया। एक दुसरा मत यह भी है कि 'गोरा' शब्द मानसिंह के पत्नी 'गौरी' से आया है। 

## जातियां
गांव में मुख्यतः राजपूत जाति के लोगों की संख्या अधिक है। ये अपनी सज्जनता, भोलेपन एवं अतिथी-सत्कार के लिये प्रसिद्ध हैं। इसके अतिरिक्त अन्य जाति के लोग जैसे: कायस्थ, मुस्लिम, धोबी, नाई, बढई, खतबे, धानुक, मोची, मल्लाह, इत्यादि भी हैं। 
## भाषा एवं संस्कृति
* मैथिली 
यद्यपि मैथिली पुरे मिथिलांचल की भाषा है। चूंकि, गोरामानसिंह मिथिलांचल क्षेत्र के अंतर्गत आता है। अतः यहां के ग्रामीणवासी मैथिली को अपने मातृभाषा के रूप में प्रयोग करते हैं। मुंडन, उपनयन (यग्योपवीत) और विवाह संस्कार यहां की मुख्य संस्कृति रही है। इसके अतिरिक्त कन्याओं के विवाह के अवसर पर वर पक्ष से आये बारातियों का भव्य स्वागत, समय-समय पर कीर्त्तन, भजन एवं नृत्य का आयोजन, महिलायें द्वारा अनेक शुभ अवसरों पर विभिन्न प्रकार के मधुर मैथिली गीत जैसे: सोहर, बटगबनी, कुमार-गीत, भगवती-गीत आदि का गाया जाना जैसी अनेक संस्कृतियां प्रचलित है।
वाल्मीकि

**महर्षि वाल्मीकि** संस्कृत रामायण के रचयिता हैं जो **आदिकवि** के रूप में प्रसिद्ध हैं। उन्होंने वाल्मीकीय रामायण की रचना की। महर्षि वाल्मीकि वैदिक ऋषि थे, उन का रचित रामायण ग्रंथ एक महाकाव्य है जो कि अयोध्या के महाराज श्रीराम के जीवन में सत्य व कर्तव्य से, परिचित करवाता है। आदिकवि शब्द 'आदि' और 'कवि' के मेल से बना है। 'आदि' का अर्थ 'प्रथम' और 'कवि' का अर्थ 'काव्य का रचयिता' होता है। माना जाता है कि महर्षि वाल्मीकि ने संस्कृत के प्रथम महाकाव्य के साथ संसार के पहले श्लोक भी कहे हैं जिस के पश्चात् ही रामायण की रचना हुई है। प्रथम संस्कृत महाकाव्य की रचना करने के कारण महर्षि वाल्मीकि आदिकवि हैं। महर्षि वाल्मीकि ने रामायण नामक ऐतिहासिक ग्रंथ रच के बड़ा उपकार किया है।

रामायण में भगवान् वाल्मीकि ने २४००० श्लोकों में श्रीराम उपाख्यान ‘रामायण’ रचा। ऐसा वर्णन है कि - एक बार वाल्मीकि क्रौंच पक्षी के एक जोड़े को निहार रहे थे। वह जोड़ा प्रेमालाप में लीन था, तभी उन्होंने देखा कि बहेलिये ने प्रेम मग्न क्रौंच (सारस) पक्षी के जोड़े में से नर पक्षी का वध कर दिया। इस पर मादा पक्षी विलाप करने लगी। उस के विलाप को देख के वाल्मीकि की करुणा जाग उठी और द्रवित अवस्था में उन के मुख से स्वतः ही यह श्लोक निकला।
: *मा निषाद प्रतिष्ठां त्वमगमः शाश्वतीः समाः।
: यत् क्रौञ्चमिथुनादेकमवधीः काममोहितम्।।* 
*(अर्थ : *हे दुष्ट, तुम ने प्रेम में मग्न क्रौंच पक्षी को मार दिया। जा तुझे कभी भी प्रतिष्ठा की प्राप्ति नहीं हो पायेगी और तुझे भी वियोग झेलना पड़ेगा।)''

उस के बाद उन्होंने प्रसिद्ध महाकाव्य रामायण की रचना की और आदिकवि वाल्मीकि के नाम से अमर हो गये। अपने महाकाव्य "रामायण" में उन्होंने अनेक घटनाओं के समय सूर्य, चंद्र तथा अन्य नक्षत्र की स्थितियों का वर्णन किया है। इस से ज्ञात होता है कि महर्षि वाल्मीकि ज्योतिष विद्या एवं खगोल विद्या के प्रकाण्ड विद्वान् थे।

अपने वनवास काल के दौरान भगवान् श्रीराम महर्षि वाल्मीकि के आश्रम में भी गये थे। भगवान् वाल्मीकि को श्रीराम के जीवन में घटित प्रत्येक घटना का पूर्ण ज्ञान था। सतयुग, त्रेता और द्वापर तीनों कालों में महर्षि वाल्मीकि का उल्लेख मिलता है इसलिए भगवान् वाल्मीकि को सृष्टिकर्ता भी कहते है, रामचरितमानस के अनुसार जब श्रीराम वाल्मीकि आश्रम आए थे तो महर्षि वाल्मीकि के चरणों में दण्डवत् प्रणाम करने के लिए वे भूमि पर डंडे की भांति लेट गए थे और उन के मुख से निकला "तुम त्रिकालदर्शी मुनिनाथा, विस्व बदर जिमि तुमरे हाथा।" अर्थात् आप तीनों लोकों को जानने वाले स्वयं प्रभु हैं। ये संसार आप के हाथ में एक बैर के समान प्रतीत होता है।

महाभारत काल में भी महर्षि वाल्मीकि का वर्णन मिलता है। जब पाण्डव कौरवों से युद्ध जीत जाते हैं तो द्रौपदी यज्ञ रखती है, जिस के सफल होने के लिये शंख का बजना जरूरी था परन्तु कृष्ण सहित सभी द्वारा प्रयास करने पर भी यज्ञ सफल नहीं होता तो कृष्ण के कहने पर सभी वाल्मीकि से प्रार्थना करते हैं। जब वाल्मीकि वहाँ प्रकट होते हैं तो शंख खुद बज उठता है और द्रौपदी का यज्ञ सम्पूर्ण हो जाता है। इस घटना को कबीर ने भी स्पष्ट किया है "सुपच रूप धार सतगुरु आए। पाण्डवों के यज्ञ में शंख बजाए।"

## इन्हें भी देखें
* रामायण
* वाल्मीकि समाज
* वल्मीक

## सन्दर्भ

श्रेणी:रामायण
श्रेणी:संस्कृत विद्वान
श्रेणी:संस्कृत कवि
भारतीय महाकाव्य

भारत में संस्कृत तथा अन्य भाषाओं में अनेक महाकाव्यों की रचना हुई है। भारत के महाकाव्यों में वाल्मीकि रामायण, व्यास द्वैपायन रचित महाभारत, तुलसीदासरचित रामचरितमानस, आदि ग्रन्थ परमुख हैं।

## संस्कृत के महाकाव्य
* रामायण (वाल्मीकि)
* महाभारत (वेद व्यास)
* बुद्धचरित (अश्वघोष)
* कुमारसंभव (कालिदास)
* रघुवंश (कालिदास)
* किरातार्जुनीयम् (भारवि)
* शिशुपाल वध (माघ)
* नैषधीय चरित (श्रीहर्ष)

रघुवंश, कुमारसम्भव, कीरातार्जुनीयम्, शिशुपालवध और नैषधचरित को 'पंचमहाकाव्य' कहा जाता है।

रघुवंश=पात्र=(दिलिप,रघु,अज, दसरथ,राम)

किरातार्जुनीयम्=पात्र=(किरात, शंकर भगवान, अर्जून)

कुमारसंभवम्=पात्र=(कार्तिकेय,पार्वती,शंकर भगवान)

शिशुपालवध=पात्र=(कृष्ण,शिशुपाल)

नैषधचरित=पात्र=(नल, दमयंती,)

## प्राकृत और अपभ्रंश के महाकाव्य
* रावण वही (रावण वध)
* लीलाबई (लीलावती)
* सिरिचिन्हकव्वं (श्री चिन्ह काव्य)
* उसाणिरुद्म (उषानिरुद्ध)
* कंस वही (कंस वध)
* पउमचरिउ (पद्मचरित)
* रिट्थणेमिचरिउ (अरिष्टनेमिचरित)
* महापुराण
* नागकुमार चरित
* यशोधरा चरित

## हिन्दी के महाकाव्य
हिंदी में पृथ्वीराज रासो (चंद बरदाई), पद्मावत (जायसी), रामचरितमानस (तुलसीदास), रामचंद्रिका (केशवदास), प्रियप्रवास (अयोध्यासिंह उपाध्याय 'हरिऔध'), साकेत (मैथिलीशरण गुप्त), साकेत संत (डॉ॰ बलदेव प्रसाद मिश्र), कामायनी (जयशंकर प्रसाद), गांधी पारायण (अंबिका प्रसाद 'दिव्य'), दैत्यवंश (हरदयाल सिंह), हल्दीघाटी (श्याम नारायण पांडेय), कुरूक्षेत्र (रामधारी सिंह दिनकर), आर्यावर्त (मोहनलाल महतो), नूरजहां (गुरूभक्त सिंह), सुभाषचंद्र बोस, विवेक श्री, भगतसिंह आदि 12 महाकाव्य (श्रीकृष्ण सरल), कुणाल (सोहनलाल द्विवेदी), वर्धमान (महाकवि अनूप) ने उदात्त परम्परा को गति प्रदान की है।

समय, रूचि तथा क्रियाशीलता के अभाव के बाद भी हिंदी साहित्य में महाकाव्य लेखन की परम्परा गति तथा विस्तार पा रही है। इस दशक के महाकाव्यों में डॉ॰ काबरा की 3 कृतियों के अतिरिक्त पुरूषोत्तम श्रीराम चरित व श्रीकृष्ण चरित (जगमोहन प्रसाद सक्सेना 'चंचरीक'), स्वयं धरित्री ही थी (रमाकांत श्रीवास्तव), वैज्ञानिक आध्यात्म व प्रकृति और पुरूष (जसपाल सिंह 'संप्राण'), देवयानी (वासुदेव प्रसाद खरे), सूतपुत्र व महामात्य (दयाराम गुप्त 'पथिक'), रत्नजा व भूमिजा (डॉ॰ सुशीला कपूर), वीरवर तात्या टोपे (वीरेंद्र अंशुमाली), वीरांगना दुर्गावती (गोविंद प्रसाद तिवारी), क्षत्राणी दुर्गावती (विमल), दधीचि (आचार्य भगवत दूबे), मानव (डॉ॰ गार्गीशरण 'मराल'), खजुराहो (डॉ॰ पूनम चंद्र तिवारी),श्रीमान मानव की विकास यात्रा व भीम-गाथा (नन्दलाल सिंह 'कांतिपति') ने महाकाव्य प्रासाद को जीवंतता प्रदान की है। 

हिंदी महाकाव्य सृजन की परंपरा में महाकाव्य के 3 तत्व कथावस्तु, नायक तथा रस मान्य हैं। कथावस्तु के 3 अंग विस्तार, विशालता व छंद वैविध्य, नायक के 3 अंग गुण धीरोदात्तता, शालीनता, प्रासंगिकता तथा रस के 3 गुण भाषा-शैली, अलंकार तथा भावानुभाव हैं।

## तमिल के महाकाव्य
* शिलप्पादिकारम
* मणिमेकलै
* जीवक चिन्तामणि
* वलैयापति
* कुण्डलकेसि

## कन्नड के महाकाव्य

## मणिपुरी के महाकाव्य

## इन्हें भी देखें
*महाकाव्य
*नाटक
*उपन्यास

श्रेणी:भारतीय साहित्य
कार्टून

**कार्टून** (:en:Cartoon) एक प्रकार की दृश्य कला है जो आमतौर पर अवास्तविक या अर्ध-यथार्थवादी शैली में, अक्सर एनिमेटेड, बनाई जाती है। कार्टून का अर्थ है कोई भी हास्य या मनोरंजक चित्र। कार्टून फ़िल्म एक चलचित्र (सिनेमा, या उसका हिस्सा) होता है, जो एक कार्टून-चित्रों के सिलसिले को लगातार फ़ोटोग्राफ़ी करके बनाया जाता है। हर चित्र अपने पिछले वाले से थोड़ा अलग हरकत या चाल चित्रित करता है, जिससे कि हमारी आँखों को ये चित्र चलते-फ़िरते नज़र आते हैं, जब उनको इसी सिलसिले में प्रोजेक्ट किया जाता है। कार्टून फ़िल्में मनोरंजन का अच्छा साधन हैं, ख़ास तौर पर बच्चों के लिये। कुछ टीवी चैनल सिर्फ़ कार्टूनों के लिये ही बने हैं, जैसे कार्टून नेटवर्क।
## कार्टूनिस्ट
जो व्यंग्य, या हास्य के लिए एक छवि या छवियों को  बनाता है उसे कार्टूनिस्ट कहा जाता है, और दूसरे अर्थ में उन्हें आमतौर पर एनिमेटर कहा जाता है। 

## कार्टूनिंग का इतिहास
यह अवधारणा मध्य युग में उत्पन्न हुई, और सबसे पहले कला के एक टुकड़े, जैसे पेंटिंग, फ्रेस्को, टेपेस्ट्री, या सना हुआ ग्लास खिड़की के लिए एक प्रारंभिक ड्राइंग का वर्णन किया गया। 19वीं शताब्दी में, 1843 में पंच पत्रिका से शुरुआत करते हुए, कार्टून को पहली बार में - पत्रिकाओं और समाचार पत्रों में हास्य कलाकृतियों के रूप में संदर्भित किया जाने लगा। फिर इसका इस्तेमाल राजनीतिक कार्टून और कॉमिक स्ट्रिप्स के लिए भी किया जाने लगा। जब यह माध्यम विकसित हुआ, तो 20वीं शताब्दी की शुरुआत में, इसका तात्पर्य एनिमेटेड फिल्मों से था जो प्रिंट कार्टून से मिलती जुलती थीं।
 
## पाश्चात्य कार्टून शृंखलाएँ
* बग्स बनी
* डिस्नी कार्टून
** मिकी माउस
** डोनल्ड डक
** स्क्रूज मैक्डक (डकटेल्स)
** टेलस्पिन
** नन्ही जलपरी
** मोग्ली
* ग्लो फ़्रॅन्ड्स
* माइ लिटिल पौनी
* टॉम और जेरी
* ही-मैन
* सूपर-मैन

## भारतीय कार्टून
* चाचा चौधरी
* कामन मेन्
* साबू
* ढब्बू जी
* चीटू-नीटू
* चीकू
* नताशा

## जापानी कार्टून
देखिये : ऐनिमे (:en:Anime)।

श्रेणी:कार्टून
श्रेणी:मनोरंजन